నటుడు చలపతిరావు ‘రారండోయ్ వేడుక చూద్దాం’ సినిమా వేడుకలో చేసిన వ్యాఖ్యల మంటలు ఇంకా చల్లారలేదు. ఆయన చేసిన వివాదాస్పద వ్యాఖ్యలపై సామాన్య ప్రజలతోపాటు సినీ ప్రముఖులు సైతం మండిపడుతున్నారు. తాజాగా హీరో రామ్ కూడా చలపతిరావు వ్యాఖ్యలపై ఘాటుగా స్పందించాడు.‘చలపతిరావు గారూ.. మీ నుంచి మేం క్షమాపణ ఆశించడం లేదు. కానీ, మీరు ఇన్ని సంవత్సరాలుగా మహిళల యొక్క నిజమైన విలువ తెలుసుకోకుండా బతుకుతున్నందుకు బాధపడుతున్నాం. మా జనరేషన్కు మహిళలపై మీలాంటి చులకన భావాలు లేవు. అందుకు మేం గర్వపడుతున్నాం. మీరు కూడా మహిళల విలువ తెలుసుకోవాలని కోరుకుంటున్నా. మిమ్మల్ని మేం ఇప్పటికీ ప్రేమిస్తూనే ఉన్నామ’ని ట్వీట్ చేశాడు రామ్ పోతినేని.
natudu chalapatirao ‘rarandoy veduka chuddam’ sinima vedukalo chesina vyaakhyala mantalu inka challaraledu. aayana chesina vivaadaaspada vyaakhyalapai saamaanya prajalathopaatu cinee pramukhulu saitam mandipadutunnaaru. taajaagaa heero ram kuudaa chalapatirao vyaakhyalapai ghaatugaa spandinchaadu.‘chalapatirao gaaruu.. mee nunchi mem kshamaapana aasinchadam ledu. cony, meeru inni samvatsaraalugaa mahilala yokka nijamaina viluva telusukokunda batukutunnanduku badhapadutunnam. maa janareshanku mahilalapai meelanti chulakana bhaavaalu levu. anduku mem garvapadutunnam. meeru kuudaa mahilala viluva telusukovalani korukuntunna. mimmalni mem ippatikee premistune unnama’ni tweet cheshaadu ram potineni.